馬臨

馬臨係香港中文大學第二任校長，浙江鄞縣人，佢曾經創立香港中文大學逸夫書院，並獲多個國際學術成就獎項，及中外多間大學嘅榮譽博士學位。

生平
馬臨嘅爸爸係香港大學中文系前系主任馬鑒教授。曾經就讀嶺英中學，畢業於英皇書院。由於太平洋戰爭爆發，馬臨返內地。1947年獲成都華西大學理學士銜。之後走到英國列斯大學深造，硏究蛋白化學，1955年獲哲學博士銜。繼入倫敦大學醫學院及里兹聖占姆斯醫院，從事資深博士硏究工作。

1957年任香港大學講師。歷任香港中文大學高級講師、講座教授及理學院院長。曾經擔任香港基本法起草委員會委員暨兩小組嘅召集人。

1972年至1978年，擔任香港中文大學生物化學教授，專長蛋白質化學。1978年至1987年，接替李卓敏擔任香港中文大學校長，期間於1986年創立香港中文大學逸夫書院，並且喺1987年至2011年擔任校董會主席。

馬臨喺2017年10月16號死，終年93歲。

個人榮譽 
 香港中文大學榮譽法學博士
 東亞大學榮譽文學博士
 天津大學名譽博士
 香港中文大學榮譽院士
 世界華商基金會世界傑出華人獎

攷 

類:香港中文大學榮譽院士
類:香港中文大學校長
類:香港大專院校教授
類:浙江人
臨
類:英皇書院舊生
類:澳門大學榮譽博士
類:香港中文大學榮譽博士
類:世界傑出華人